Anası haqqında
Ey Xaqani, bu dünyada hər zaman, 
Anan vermiş zəhmətilə sənə can. 

Su, çörəyin qıt olsa da atmadın, - 
Yurdun oldu bu əzablı, dar Şirvan. 

Heç bir kəsə sən olmadın tüfeyli, 
Kömək aldın allahdan nə anandan. 

Sən oturdun kölgə kimi ananın 
Cəhrəsinin kölgəsində anbaan. 

Ey ağ qartal! Nə vaxtadək olacaq 
Ana yurdu vücuduna aşiyan? 

Nə vaxtadək, İsa kimi atasız, - 
Ana ilə tanısınlar səni? Qan! 

Bir dəfə də Xzır kimi yoxa çıx, 
Bəsdir oldun ananla həmxaniman! 

Sən qiymətli bir dürrsən, nədəndir 
Oldun ana astanasından pünhan? 

Sən ağıllı övladsansa dilə gəl, 
Ana kimi özünü danla bir an. 

Hər nə etsən ana haqqın unutma, 
Bil, anandır sənə edər can qurban. 

Bu ananın xatirinə, düşməndən 
Gələn dərdə dözüb, sən ol mehriban. 

Qorx o gündən, bir gün səni tək qoyub, 
Əbədilik anan köçər dünyadan.

XII əsrin şeirləri